Bôtsoana

**Bôtsoana** na **Repoblikan'  i Bôtsoana** dia firenena iray amin' ny faritra atsimo ao Afrika, tsy manana morontsiraka. Mamaritra an' i Bôtsoana ao avaratra sy ao andrefana i Namibia, ao avaratra i Zambia, ao atsinanana i Zimbaboe, ao atsimo-atsinanana sy ao atsimo i Afrika Atsimo. Manana velaran-tanuy mirefy 581&nbsp;726 km2 izy ary nnisy mponina miisa  2&nbsp;100&nbsp;000 any ho any tamin' ny taona 2012. Atao hoe Bôtsoaney ny vahoakan' io firenena io.  Ny renivohiny dia i Gaborone. 

Ny anaran' ilay firenena dia avy amin' ny anaran'ny foko lehibe ao Bôtsoana, fa tamin' i Bôtsoana mbola prôtektôrata britanika dia i *Bechuanaland* no anarany. Ny anarany ankehitriny dia navadika ho ôfisialy tamin' ny taona 1966. Ny Tsoana no vahoaka maro anisa monina ao Bôtsoana, nefa ahitana Bôsimana koa ao. Manodidina nyantsasaky ny Bôtsoaney dia Kristiana fa ny antsasany sisa kosa dia manaraka ny fivavahan-drazana.

Ny toekareny, izay miankina amin' ny toekaren' i Afrika Atsimo, dia anjakan' ny fiompiana omby sy ny fitrandrahana harena an-kibon' ny tany. Talohan' ny nifandraisan' ny Tsoana tamin' ny Eorôpeanina dia mpamboly sy mpiompy ny mponina tao Batsoana, ary be mpisahana ny fiompiana omby ankehitriny. Manan-karena an-kibon' ny tany betsaka i Bôtsoana izay ahitana ny varahina, ny nikela, ary indrindra ny diamondra izay mampiroborobo ny taozava-baventy fanodinana ny diamondra. 

Ny ampahany be amin' ny tanin' i Bôtsoana dia rakotry ny tany efitr' i Kalahari. Ny ony Okavango, izay mipoitra avy ao Angôla, no lehibe indrindra any. Toetany maina amin' ny ankapobeny no manjaka any, nefa hita any ny karazam-biby toy ny liona, ny jirafa, ny laôparda, ny antilôpa, ny elefanta, ny voay, ny aotrisa sy maro hafa.

Prôtektôrata britanika taloha i Bôtsoana nefa nahazo ny fahaleovan-tenany tamin' ny taona 1966.  Ny fiteny ôfisialiny dia ny fiteny anglisy sy ny fiteny tsoana. Mpikambana ao amin' ny Commonwealth i Botsoana.

## Tantara
Ny Batsoana, teny izay ampiasaina rehefa miresaka momba ny olom-pirenen' i Bôtsoana, dia avy amin' ny anaran' ny fokon' ny maro an' isa ao amin' ilay firenena ankehitriny (*[[Tsoana (vahoaka)|Tsoana]]* no anaran' io foko io any Afrika Atsimo) izay tonga tao Bôtsoana nandritry ny Ady Zolo tamin' ny fiandohan' ny taomplo 1800.

## Jeôgrafia
Miisa sivy ny distrika bôtsoaney:
* Central
* Ghanzi
* Kgalagadi
* Kgatleng
* Kweneng
* North East
* North West
* South East
* Southern

## Jereo koa

* Vahoaka ao Bôtsoana
* Fiteny ao Bôtsoana

**Firenena ao Afrika:**

Afrika Atsimo - Alzeria - Angôla - Benino - Borkina Fasô - Borondy - Bôtsoana - Ejipta - Eritrea - Esoatiny (Soazilandy taloha) - Etiôpia - Gabôna - Gambia - Ganà - Ginea - Ginea Bisao - Ginea Ekoatôrialy - Jibotỳ - Kamerona - Kapvera - Kenia - Kômôro - Kôtidivoara - Lezôtô - Liberia - Libia - Madagasikara - Malaoy - Malỳ - Maorisy - Maoritania - Marôka - Môzambika - Namibia - Nizera - Nizeria - Oganda - Repoblika Arabo Saharaoy Demôkratika - Repoblika Demôkratikan' i Kôngô - Repoblikan' i Afrika Afovoany - Repoblikan' i Kôngô - Roanda - Saô Tôme e Prinsipe - Seisely - Senegaly - Siera Leôna - Sodàna - Sodàna Atsimo - Sômalia - Sômalilandy - Tanzania - Tôgô - Tonizia - Tsady - Zambia - Zimbaboe

**Kôntinenta eto an-tany**

* Afrika
* Amerika (Amerika Avaratra - Amerika Atsimo)
* Azia
* Eorôpa
* Ôseania
* Antarktika